Kamu bisa jelasin ke aku soal 23 April dalam bahasa sunda?

23 April nyaéta poé ka-113 dina sataun (ka-114 dina taun kabisat) dina kalénder Gregorian, sésana 252 poé.

1014 – Patempuran Clontarf: Raja Irlandia, Brian Boru ngéléhkeun para panyerang Viking, tapi maot dina patempuran.

1516 – Bayerische Reinheitsgebot (undang-undang pamurnian bir) ditarékeun di Ingolstadt, Jérman.

1521 – Patempuran Villalar: Raja Charles I ti Spanyol ngéléhkeun urang Comunero (Kastile).

1655 – Pangepungan Santo Domingo dimimitian dina Perang Anglo-Spanyol sarta gagal tujuh poé ti harita.

1660 – Perjangjian Daméy Oliva ditanjeurkeun ku Swédia jeung Polandia.

1815 – Pangbarontakan Sérbia Kadua lumangsung teu lila sabada nagri éta dicaplok ku Turki Utsmani.

1918 – Perang Dunia I: Angkatan Laut Inggris nyieun serangan dina raraga ngamankeun Palabuan Bruges-Zeebrugge, Bélgia.

1920 – Majelis Agung Nasional Turki nu dipingpin ku Mustafa Kemal Atatürk ngabubarkeun pamaréntahan Sultan Mehmed VI sarta ngabéwarakeun konstitusi sawatara.

1927 – Cardiff City ngéléhkeun Arsenal dina Final Piala FA, sakali-kalina piala éta bisa dimeunangkeun ku hiji tim nu teu ngadumuk di Inggris.

1940 – Kahuruan di Kleub Rhytm di Natchez, Mississippi, nelasan 198 jalma.

1941 – Perang Dunia II: Pamaréntahan Yunani jeung Raja George II ngungsikeun urang Athéna saméméh panyerangan Wehrmacht (pasukan gabungan Jérman).

1942 – Perang Dunia II: Baedeker Blitz: Pasawat pangebom Jérman nyerang Exeter, Bath jeung York dina rararga males kana serangan Inggris ka Lübeck.

1945 – Perang Dunai II: Pibakaleun gaganti Adolf Hitler, Hermann Göring, ngirim telegram ménta ijin pikeun jadi pamingpin Third Reich. Martin Bormann jeung Joseph Goebbels mépélingan Hitler yén éta telegram téh panghianatan.

1951 – Perang Tiis: Jurnalis Amérika, William N. Oatis dicerek ku pamaréntahan komunis Cékoslowakia alatan spionase.

1968 – Perang Viétnam: Mahasiswa nu protés kana perang di Universitas Kolumbia di Kota New York, ngarebut gedong administrasi sarta nutup universitas.

1971 – Saheunteuna 3.000 imigran urang Hindu ditandasa di Jathibhanga, Pakistan Wétan (kiwari Bangladésh).

1985 – Coca-Cola ngarubah resépna sarta medalkeun Coke anyar.  Panimbalanna bener-bener negatif sarta resép nu asli dipaké deui kurang ti tilu bulan ti harita.

1989 – Padagang inuman anggur, William Sokolin, meupeuskeun hiji botol Château Margaux taun 1787, nu kamungkinan baheulana dipimilik ku Thomas Jefferson, nu hargana satara jeung  $500,000 di Réstoran Four Seasons di New York

1990 – Namibia jadi anggota PBB nu ka-160 sarta anggota Nagara-Nagara Pasamakmuran nu ka-50.

1993 – Urang Éritréa marilih pikeun merdéka ti Éthiopia dina hiji réferéndum nu disérangkeun ku PBB.

1993 – Pulitisi Sri Langka, Lalith Athulathmudali dipateni nalika keur pidato dina hiji kukumpulan, opat minggu saméméh pamilihan Déwan Propinsi pikeun Propinsi Kulon lumangsung.

2005 – Vidéo YouTube nu munggaran pisan, judulna "Me at the zoo", dipedalkeun ku pamaké “jawed”.

2013 – Saheunteuna 28 jalma maraot di Irak sarta leuwih ti 70 lianna taratu nalika pakéwuh lumangsung di Hawja, Irak.

2018 – Hiji serangan tubrukan mobil nelasan sapuluh jalma di Toronto. Kasangka Alek Minassia nu umurna 25 taun ditahan.

2019 – Hiji longsor kajadian di tambang giok di kalér Myanmar, 54 panambang teu katimu, sigana mah geus maraot.

2019 – Lini kadua narajang Pulo Samar di Philipina ku 6,3 mw sabada poé kamarina lini 6,1 mw narajang Pulo Luzon. Genep belas urang palastra.

2019 – Vaksinasi malaria nu munggaran di dunia, nu bisa méré panyalindungan parsial pikeun barudak, dimimitian di Malawi ku WHO.